**MEGBÍZÁSI SZERZŐDÉS**

amely létrejött egyrészről

**Martonvásár Város Önkormányzata**

Székhelye:2462 Martonvásár, Budai út 13.

Képviseli: Dr. Szabó Tibor polgármester

Adószám: 15727433-2-07

Törzsszám: 727431

**mint Megbízó** (továbbiakban: Megbízó vagy Önkormányzat)

másrészről a

**Lauf-Audit KFT**

Székhelye: 8900 Zalaegerszeg, Petőfi Sándor u. 7. 1/5.

Képviseli: Borsosné Pál Ildikó ügyvezető

Cégjegyzékszám: 20-09-074690

Adószám: 25298079-2-20

Magyar Könyvvizsgálói Kamarai nyilvántartási szám: 001465

Költségvetési minősítésének száma: KM001005

**mint Megbízott** (továbbiakban: Megbízott vagy Könyvvizsgáló)

Megbízó és Megbízott a továbbiakban: Felek.

között az alábbi feltételek szerint

1. **Értelmező rendelkezések:**
   1. A szerződés alkalmazása során az alábbi kifejezéseket a mellettük rögzített meghatározás szerint kell értelmezni:
      1. Szerződés: a Megbízó és a Megbízott között létrejött megállapodást jelenti, melyet szerződés formájában rögzítettek és a Felek aláírták, beleértve annak összes mellékletét, valamint mindazon okmányokat, melyekre utalás történik.
      2. Szerződéses ár: a Megbízottnak a szerződés keretében szerződéses kötelezettségeinek teljes körű teljesítéséért fizetendő ellenértéket jelenti.
2. **Szerződés tárgya**

Megbízó megbízza Megbízottat a számvitelről szóló 2000. évi C. törvény (továbbiakban Sztv.), az államháztartás számviteléről szóló 4/2013 (I.11.) Korm. rendelet, valamint a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény (továbbiakban: Kkt.) szerinti jogszabályi kötelezettségen alapuló könyvvizsgálói tevékenység ellátásával a Megbízó költségvetési rendeleteinek, azok módosításainak, valamint a teljesítésre vonatkozó beszámolóinak auditálásával 2021-2024. évekre 2024.10.31-ig szóló határozott időtartamra.

1. **Teljesítés helye**

Helye: 2462 Martonvásár, Budai út 13.

1. **Szerződés időtartama**

Jelen megbízási szerződés az aláírás napjával lép hatályba és 2024. október 31-ig szól.

1. **Megbízott feladatai**
   1. A tevékenység végzésének feltételeit a Megbízott úgy köteles megszervezni, hogy biztosítsa a tevékenység biztonságos, szakszerű, gazdaságos és határidőre történő befejezését.
   2. Megbízott köteles a Megbízót minden olyan körülményről haladéktalanul értesíteni, amely a tárgyi munka eredményességét, vagy kellő időre való elvégzését veszélyezteti vagy gátolja. Megbízott az értesítés elmulasztásából eredő kárért felelős.
   3. Amennyiben Megbízott bármely, szerződésben foglalt kötelezettségét megszegi, köteles a Megbízó ennek következtében felmerült kárát megtéríteni.
   4. Megbízott az alábbi munkákat köteles elvégezni az alábbiak szerint:

* Az Önkormányzat és intézményei adatait összevontan tartalmazó éves költségvetési beszámoló (mérleg, maradvány-kimutatás, eredmény-kimutatás) felülvizsgálata és hitelesítése, könyvvizsgálati záradékkal való ellátása, továbbá könyvvizsgálói véleményezés, szükség esetén javaslat készítése.
* Az évközi gazdálkodásról készített beszámolók, tájékoztatók, költségvetési rendeletmódosítások véleményezése.
* A tervezéssel, beszámolással és gazdálkodással kapcsolatos önkormányzati rendeletek, határozatok, belső szabályzatok betartásának ellenőrzése
* Az Önkormányzat és intézményei befektetett eszközeinek, készletállományának, pénzeszközeinek, követeléseinek és kötelezettségeinek, pénzmaradványának, eredményének vizsgálata.
* Az Önkormányzat pénzügyi helyzetének elemzése, különösen az adósságot keletkeztető kötelezettségvállalások- hitelfelvétel, kezességvállalás – tekintetében.
* A költségvetési és zárszámadási rendelettervezetek vizsgálata, véleményezése.
* Az év közben szükség szerint felmerülő szakmai tanácsadói tevékenység ellátása.
  1. A Megbízott nem mentesül a szerződésszegés jogkövetkezményei alól amiatt, hogy a Megbízó a Megbízott tevékenységét nem vagy nem megfelelően ellenőrizte.

1. **Megbízott kötelessége**
   1. A Megbízott köteles a Megbízó által rábízott feladat ellátására.
   2. A Megbízott köteles a Megbízó utasításait követni.
   3. A Megbízott a Megbízó utasításától akkor térhet el, ha ezt a Megbízó érdeke feltétlenül megköveteli, és a Megbízó előzetes értesítésére már nincs mód. Ilyen esetben a Megbízott köteles a Megbízót késedelem nélkül értesíteni.
   4. A Megbízott köteles a Megbízót tevékenységéről és a feladat állásáról kívánságára, szükség esetén e nélkül is tájékoztatni. A Megbízott köteles a Megbízót tájékoztatni, ha közreműködő igénybevétele vált szükségessé, vagy ha a felmerült új körülmények az utasítások módosítását teszik indokolttá.
   5. A Megbízott köteles a Megbízót a megbízás teljesítéséről késedelem nélkül értesíteni.
   6. Megbízott az Önkormányzat által biztosított információk alapján, a magyar Nemzeti Könyvvizsgálati Standardok szerint teljesíti megbízását.
   7. Ezek a standardok megkövetelik, hogy a Könyvvizsgáló megfeleljen az etikai követelményeknek, valamint hogy a könyvvizsgálatot úgy tervezze meg és hajtsa végre, hogy kellő bizonyosságot szerezzen arról, hogy a költségvetési beszámoló mentes-e a lényeges hibás állításoktól. A könyvvizsgálat magában foglalja olyan eljárások végrehajtását, amelyek célja könyvvizsgálati bizonyítékot szerezni a költségvetési beszámolóban szereplő összegekről és közzétételekről.
   8. A könyvvizsgálat belső korlátai miatt, a belső kontroll eredendő korlátaival együtt fennáll az az elkerülhetetlen kockázat, hogy a Könyvvizsgáló néhány lényeges hibás állítást esetleg nem tár fel, még akkor sem, ha a könyvvizsgálatot a magyar Nemzeti Könyvvizsgálati Standardokkal összhangban, azoknak megfelelően tervezte meg és hajtotta végre.
   9. A Megbízott által kibocsátott könyvvizsgálói vélemény nem minősül arra vonatkozó könyvvizsgálói nyilatkozatnak, hogy a költségvetési beszámoló mentes minden hibától.
2. **Megbízott jogai**
   1. Jelen szerződésben meghatározott feladatok teljesítése céljából betekinteni Martonvásár Város Önkormányzata könyveibe (ideértve az elektronikus adathordozókhoz és rendszerekhez való hozzáférést is)
   2. Munkavállalóitól felvilágosítást kérni.
   3. Az Önkormányzat eszközeinek és forrásainak állományát, szerződéseit megvizsgálni.
3. **A Megbízó kötelezettségei:**
   1. Megbízó gondoskodik arról, hogy a vizsgálat befejezésekor az Önkormányzat képviselője teljességi nyilatkozatot adjon ki arról, hogy adat- és információszolgáltatási kötelezettségüknek teljes körűen, hiánytalanul eleget tettek. A teljességi nyilatkozat tervezett szövegét a Könyvvizsgáló adja át a Megbízónak, ami alapján a nyilatkozatot a Megbízó haladéktalanul köteles írásban megadni.
   2. A Megbízó köteles a Megbízottat tájékoztatni minden olyan, a beszámoló fordulónapja után bekövetkezett tényről, amelyek érinthetik a beszámolót, még akkor is, ha ezekről a könyvvizsgálói jelentés dátuma és a közzététel időpontja között szerez tudomást.
   3. A pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény (továbbiakban: **Pmt.**) a könyvvizsgálóknak ügyfél-átvilágítási kötelezettséget ír elő. Ennek alapján a jelen szerződéskötéskor a Társaság, valamint annak képviselője (a képviseletére jogosultak közül a szerződést aláírók és kapcsolattartók) és a tényleges tulajdonos azonosításra kerülnek, melynek során a Könyvvizsgáló a Pmt.-ben meghatározott adatok rögzítésére, továbbá az ott meghatározott okiratok bemutatásának kérésére kötelezett, valamint köteles a képviseleti jogosultságról, meghatalmazással történő eljárás esetén a meghatalmazás érvényességéről meggyőződni. Előzőeken túl, a Pmt-ben foglaltak alapján a Könyvvizsgáló az ügyfél-átvilágítási intézkedések alkalmazása során a számára bemutatott okiratokról - a pénzmosás és a terrorizmus finanszírozása megelőzése és megakadályozása, a törvényben meghatározott kötelezettségek megfelelő teljesítése, az ügyfél-átvilágítási kötelezettség teljes körű végrehajtása, valamint a felügyeleti tevékenység hatékony ellátása céljából – köteles másolatot készíteni.

8.4 A Könyvvizsgáló a Pmt. értelmében köteles biztosítani, hogy az Önkormányzatra és az üzleti kapcsolatra (jelen szerződésre) vonatkozóan előzőek alapján rendelkezésre álló adatok és okiratok naprakészek legyenek. Ezen kötelezettség teljesítése érdekében  a Könyvvizsgáló köteles ellenőrizni az ügyfeleiről rendelkezésre álló adatokat. Ha az ellenőrzés során a Könyvvizsgálónak kétsége merül fel az adatok és a nyilatkozatok naprakészségét illetően, akkor ismételten elvégzi az ügyfél-átvilágítási intézkedéseket. A Társaság a szerződéses kapcsolat fennállása alatt köteles 5 munkanapon belül a Könyvvizsgálót értesíteni, ha az ügyfél-átvilágítás során rögzített adatokban (akár az Önkormányzat, akár az azonosított képviselő, akár a tényleges tulajdonos vonatkozásában) változás következne be.

8.5 Az adatokat a Pmt. rendelkezései értelmében az üzleti kapcsolat (jelen szerződés) megszűnésétől Könyvvizsgáló az előzőek során birtokába jutott személyes adatokat kizárólag a pénzmosás és terrorizmus finanszírozása megelőzése és megakadályozása érdekében végrehajtandó feladatai céljából, az azok ellátásához szükséges mértékben ismeri meg és kezeli. A könyvvizsgáló az előzőek szerinti ügyfél-átvilágítási kötelezettségének teljesítése során birtokába jutott személyes számított nyolc évig köteles és jogosult kezelni, az adatok ezt követően megsemmisítésre, törlésre kerülnek

1. **A Megbízó felelőssége**
   1. Megbízott könyvvizsgáló a vizsgálatot arra alapozva végzi, hogy a Megbízó elismeri és érti, hogy felelős az alábbiakért:
      1. Az Sztv. és Korm. rendelet előírásaival összhangban álló költségvetési beszámoló elkészítéséért;
      2. a könyvvizsgálathoz szükséges információk megadásáért, ezen belül:
         * hozzáférést nyújt valamennyi, az Önkormányzat tudomása szerint a költségvetési beszámoló elkészítése szempontjából releváns információhoz, mint például nyilvántartások, dokumentumok és egyéb anyagok;
         * biztosítja azokat a további információkat, amelyeket a Könyvvizsgáló a könyvvizsgálat céljára kér;
         * korlátlan hozzáférést enged azokhoz a személyekhez a gazdálkodó egységnél, akiktől a Könyvvizsgáló könyvvizsgálati bizonyítékot kíván beszerezni.
   2. A Megbízó a könyvvizsgálati folyamat részeként a Megbízott kérésére írásban megerősíti a könyvvizsgálattal kapcsolatosan tett nyilatkozatait.
   3. A szabálytalanságok megelőzésének és feltárásának felelőssége a Megbízót terheli. A Megbízott úgy tervezi meg a könyvvizsgálatot, hogy az valószínűsíthetően feltárja a költségvetési beszámolóban az esetleges szabálytalanságokból eredő jelentős hibákat, de a könyvvizsgálat fő célja nem a szabálytalanságok és a hibák teljes felderítése, hanem az, hogy megfelelő alapot nyújtson a költségvetési beszámolóról adott könyvvizsgálói véleményhez és az nem foglalja magában az olyan csalások, szabálytalanságok vagy hibák felderítését, amelyek nem eredményeznek lényeges téves állításokat a költségvetési beszámolóban.
   4. Az adóbevallások elkészítéséért és leadásáért a Megbízó felel. A Megbízott költségvetési beszámoló könyvvizsgálata részeként részletesen nem tekinti át az adók kiszámítását és az adóbevallásokat. Mindkét fél elismeri, hogy a magyar adóhatóság jogosult az összes adóbevallást hatósági revízió alá vonni, és hogy a magyar számviteli törvénnyel összhangban elkészített költségvetési beszámoló könyvvizsgálói záradéka nem nyújt biztosítékot arra, hogy a Megbízó által benyújtott költségvetési beszámolót és adóbevallásokat az adóhatóság elfogadja.
   5. A Megbízó tudomásul veszi, hogy a könyvvizsgálói jelentés átadott példányai nem választhatók külön a hozzájuk kapcsolódó költségvetési beszámolótól, továbbá az abban foglaltak a teljes költségvetési beszámolótól függetlenül nem használhatók fel, beleértve az interneten történő közzétételt is. Ha a Megbízó a könyvvizsgálói jelentést bármely egyéb módon kívánja felhasználni – pl. a költségvetési beszámolótól függetlenül -, ahhoz a Megbízott előzetes írásbeli belegyezése szükséges.
2. **A könyvvizsgálattal kapcsolatos egyéb rendelkezések**
   1. A Felek rögzítik, hogy a Megbízottat a jelen szerződésben rögzített könyvvizsgálói feladatok körében a Megbízó nem utasíthatja.
   2. Megbízott részéről a könyvvizsgálat elvégzéséért személyében felelős kijelölt kamarai tag könyvvizsgáló: Borsosné Pál Ildikó (8900 Zalaegerszeg, Jánkahegy 7. kamarai nyilvántartási száma: 000970)
   3. A megbízás folyamán a Felek kölcsönösen együttműködnek. A Megbízott a könyvvizsgálói tevékenység határidőre történő elvégzését akadályozó körülményt köteles a Megbízónak a megbízási szerződésben vállalt határidő lejárta előtt legalább 30 nappal – ha az akadályozó körülmény később keletkezett, annak bekövetkeztétől számított 3 munkanapon belül – bejelenteni.
3. **Titoktartási kötelezettség, adatvédelmi rendelkezések**
   1. Megbízott köteles a tevékenysége során tudomására jutott, a jogszabályi kötelezettségen alapuló könyvvizsgálói tevékenység ellátására irányuló megbízással összefüggő minősített adatot, hivatásbeli titkot és üzleti titkot a megbízás fennállása alatt, illetve annak megszűnése után is megőrizni; a titkot megfelelő és konkrét felhatalmazás nélkül nem használhatja fel, nem teheti közzé, kivéve, ha jogszabály alapján joga vagy kötelessége a közlés, közzététel.
   2. A titoktartási kötelezettség a Megbízottat minden harmadik személlyel szemben terheli, mely alól – eltérő törvényi rendelkezés hiányában – csak a Megbízó, és csak előzetesen, írásban adhat felmentést. Ettől a Megbízott sem polgári, sem közigazgatási, sem büntető ügyben nem tekinthet el.
   3. Megbízott felelősséggel tartozik e körben az általa foglalkoztatottakért, illetve az általa a jelen megbízási szerződés teljesítésébe bevont egyéb személyekért.
   4. Nem jelenti a titoktartási kötelezettség megszegését a Magyar Könyvvizsgálói Kamara (továbbiakban: Kamara) által működtetett minőségbiztosítási rendszer keretei között, valamint a Pmt. alapján indított ellenőrzés, illetve a kamara fegyelmi bizottsága által lefolytatott fegyelmi eljárás során, továbbá a közfelügyeleti hatáskörben kért, a minőségellenőrzéshez, a fegyelmi eljárás lefolytatásához, a közfelügyeleti hatáskör gyakorlásához szükséges és arányos adatszolgáltatás teljesítése, a könyvvizsgálói munkaanyagoknak a minőség-ellenőrzéssel megbízott, a Pmt-ből adódó feladatok végrehajtásának ellenőrzésével megbízott, a fegyelmi eljárásban részt vevők, a közfelügyeleti hatáskörben eljárók rendelkezésére bocsátása. E tekintetben a minőség – ellenőrzéssel megbízott, a Pmt.-ből adódó feladatok végrehajtásának ellenőrzésével megbízott, a fegyelmi eljárásban részt vevő, a közfelügyeleti hatáskört gyakorló személyeket a kamarai tag könyvvizsgálóval, a könyvvizsgáló céggel azonos titoktartási kötelezettség terheli.
   5. Nem jelenti a titoktartási kötelezettség megszegését továbbá, ha a Megbízott a megbízása megszűnésére figyelemmel a könyvvizsgálói tevékenység megfelelő ellátásához szükséges és arányos adatszolgáltatást teljesít annak a kamarai tag könyvvizsgálónak, könyvvizsgáló cégnek, akinek/amelynek a Megbízó a jogszabályi kötelezettségen alapuló könyvvizsgálói tevékenység ellátására megbízást kíván adni vagy adott.
4. **Pénzügyi feltételek**

A számla benyújtására évi négy alkalommal kerülhet sor, az alábbiak szerint:

Felek a megbízási díjat évente összesen nettó 600.000 Ft azaz hatszázezer forint + 27 % áfa összegben, azaz mindösszesen évente 762.000 Ft, azaz hétszázhatvankettőezer forintban határozzák meg. A megbízási díj negyedévente kerül kiszámlázásra egyenlő részletekben: októberben, januárban, áprilisban, és július hónapokban.

A Megbízási díj tartalmazza a Megbízottnak, a megbízás teljesítésével kapcsolatosan felmerült valamennyi költségét, járulékot és díjat. Megbízott a megbízási díjon felül semmiféle további pénzügyi igényt nem érvényesíthet. A megbízás teljesítése során, illetve annak érdekében és azzal összefüggésében felmerült valamennyi költséget a Megbízott viseli, a Megbízottat külön költségtérítés nem illeti meg.

A Megbízó köteles a megbízási díjat a Megbízó által leigazolt számla alapján, a számla kiállítását követően 30 napon belül a Megbízott által megadott Raiffeisen Bank 12092309-01421485-00100000 bankszámlaszámra átutalni.

Amennyiben a Megbízó a fizetési kötelezettségének teljesítésével késedelembe esik, úgy a késedelembe esés időpontjától kezdődően a fizetési kötelezettség teljesítéséig terjedő időszakra Megbízott jogosult – az őt megillető díjazáson felül – a 2013. évi V. törvény 6:155. §-ban meghatározott mértékű késedelmi kamatra is.

A hibátlan, szerződésszerű teljesítés leigazolását a Megbízó részéről Martonvásár Város Jegyzője végzi.

1. **Szerződést biztosító mellékkötelezettségek**
   1. Késedelmes teljesítés vagy nem teljesítés esetén az Megbízó jogosult a szerződést azonnali hatállyal felmondani. Ebben az esetben a Megbízott a Ptk. 6:186. § szerint köteles kötbért fizetni.
   2. Késedelmi kötbér: alapja az éves nettó megbízási díj, mértéke 1 %-a a késedelemmel érintett napokra, mely maximum 20 napig kerül felszámításra.
   3. Meghiúsulási kötbér: 20 napot meghaladó késedelem esetén Megbízó meghiúsulási kötbérre jogosult, melynek alapja az éves nettó megbízási díj, mértéke 25 %.
   4. A kötbér a fizetendő ellenérték összegéből levonásra kerül. Az Megbízó a szerződésszegésből eredő igényét, kárát – választása szerint – jogosult a megbízási díjból visszatartani, vagy annak megfizetését egyéb módon követelni.
   5. A Megbízó a fentieken túl jogosult felmerült kárának érvényesítésére is.
2. **Kapcsolattartásra jogosult személyek:**

**Megbízó képviseletében:**

Név: Bíró László gazdasági igazgató

Cím: 2426 Martonvásár, Budai út 13.

Tel.: +36-22-460-233

E-mail: jegyzo@martonvasar.hu

**Megbízott képviseletében:**

Név: Borsosné Pál Ildikó

Cím: 8900 Zalaegerszeg, Petőfi Sándor u. 7. 1/5.

Tel, Fax: 92/598-424 06/20/973-2368

Email: [laufaudit@t-online.hu](mailto:laufaudit@t-online.hu) [auditor8900@gmail.com](mailto:auditor8900@gmail.com)

A kapcsolattartó személyében bekövetkezett változásról a Felek írásban értesíteni kötelesek egymást.

Felek gondoskodnak arról, hogy a kijelölt kapcsolattartókat – mint érintetteket – megfelelőképp tájékoztassák arról, hogy a jelen Szerződésben megadott személyes adataikat a Felek közfeladat ellátása érdekében történő kapcsolattartás, valamint szerződéses megállapodás végrehajtása céljából kezelik, összhangban a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, az Európai Parlament és a Tanács (EU) 2016/679 rendeletével (a továbbiakban: GDPR rendelet). Az adatkezelés jogalapja a GDPR rendelet 6. cikk (1) bekezdésének e) pontja.

Felek tudomásul veszik, hogy a kapcsolattartóként megjelölt személy a GDPR rendelet 15., 16. és 18. cikkével összhangban gyakorolhatja hozzáférési jogát, kérheti a személyes adatainak helyesbítését, kezelésének korlátozását, illetve a GDPR rendelet 21. cikke szerint tiltakozhat azok kezelése ellen. A kötelezően megadott személyes adatok kezelése jelen Szerződés előkészítésével kezdődik és az adatok törléséig tart. A törlésre akkor kerülhet sor, ha a vonatkozó európai uniós és nemzeti jogszabályok szerint a támogatott tevékenység egyes részeivel kapcsolatos dokumentum-megőrzési kötelezettség megszűnik.

Felek haladéktalanul tájékoztatják egymást, amennyiben valamely kapcsolattartóként megjelölt személy a fentiek szerint gyakorolja hozzáférési jogát, kéri a személyes adatainak helyesbítését, kezelésének korlátozását, vagy tiltakozik azok kezelése ellen.

Felek kötelesek hivatalos értesítéseiket a fenti kapcsolattartó személyeknek a fenti elérhetőségi címére írásban eljuttatni. A Felek kötelesek egymást haladéktalanul írásban értesíteni a kapcsolattartási adataikban bekövetkező változásokról. Az értesítés elmulasztásából eredő kárért a mulasztó Fél a felelős.

1. **A Szerződés felmondása, megszűnése**
   1. A szerződést 30 napos határidővel bármelyik fél írásban felmondhatja.
   2. Ha a szerződést a Megbízott alkalmatlan időben mondta fel, köteles megtéríteni a Megbízónak a felmondással okozott kárt, kivéve, ha a felmondásra a Megbízó szerződésszegése miatt került sor.
   3. A Szerződés megszűnése esetén a Felek egymással 8 napon belül teljes körűen elszámolnak.
   4. A szerződés megszűnésekor a Megbízott köteles a Megbízónak mindazt kiadni, amihez a megbízás teljesítése céljából vagy eljárása eredményeképpen jutott, kivéve, amit abból a megbízás folytán jogosan felhasznált.
2. **A szerződés hatálya**

Jelen megbízási szerződés az aláírás napjával lép hatályba a Könyvvizsgáló megválasztásának megfelelően határozott időtartamra 2024. október 31-ig szól.

1. **Adatvédelemre és titoktartásra vonatkozó rendelkezések** 
   1. A Könyvvizsgáló kizárólag a jelen szerződés tárgyát képező tevékenység teljesítésével összefüggésben, a Megbízó jogos érdekére alapítva kezeli a Megbízó által számára hozzáférhetővé tett személyes adatokat. A Megbízó szavatol az érintettek személyes adatai hozzáférhetővé tételének jogszerűségért.
   2. A Könyvvizsgáló adatkezelése a szakmai előírásokban foglalt cél eléréséhez szükséges mértékig terjed. A Könyvvizsgáló az adatkezelést az adatvédelemre vonatkozó jogszabályi előírások, így különösen
      1. ***az Európai Parlament és a Tanács (Eu) 2016/679 Rendeletének*** *(2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről* (általános adatvédelmi rendelet, a továbbiakban: **GDPR**), valamint
      2. *az információs önrendelkezési jogról és az információszabadságról szóló* ***2011. évi CXII. törvénynek*** (a továbbiakban: **Infotv.**), továbbá az ezeken alapuló ***belső adatkezelési rendjének*** betartásával végzi.
   3. A Könyvvizsgálót tevékenysége során *a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény* (a továbbiakban: **Kkt.**) 66. §-a szerinti titoktartás köti, amely értelmében az adatokhoz kizárólag az arra jogosultak férnek hozzá.
2. **Egyéb rendelkezések**
   1. Minden, a jelen szerződés keretében a Felek által egymásnak küldött értesítésnek írott formában (ajánlott levélben, telefaxon) kell történnie. Ezen értesítések hatálya a címzett általi átvételkor, illetve neki történő kézbesítéskor áll be.
   2. Amennyiben az eljárás dokumentumaiban és jelen megkötött szerződésben ellentmondásos rendelkezés található, a megkötött szerződés rendelkezését kell alkalmazni.
   3. A Felek kölcsönösen törekednek arra, hogy a jelen szerződésből eredő, esetleges vitás kérdéseket elsősorban peren kívül rendezzék. Amennyiben ez nem vezet eredményre, szerződő Felek a jogvitájuk elbírálása céljából – perértéktől függően – a Zalaegerszegi Járásbíróság vagy a Zalaegerszegi Törvényszék kizárólagos illetékességét kötik ki.

Jelen szerződésben nem szabályozott kérdésekre a Polgári törvénykönyv szóló 2013. évi V. törvény, az adott feladatra vonatkozó hatályos jogszabályok, szabályozások, szabványok, előírások, irányelvek rendelkezései az irányadók.

Felek jelen szerződést, mint akaratukkal mindenben megegyezőt, alulírott helyen és időben jóváhagyólag 3 példányban írják alá, melyből 2 példány a Megbízót és 1 példány a Megbízottat illeti meg.

Kelt: Martonvásár, 2021. szeptember 28.

Dr. Szabó Tibor Borsosné Pál Ildikó

polgármester ügyvezető

pénzügyi ellenjegyző

………………………………..

jogi ellenjegyző